**Vinni Vallavalitsus**

**Vinni Vallavolikogu**

**23.august 2019**

**Taotlus arvamuse avaldamiseks lasketiiru osas**

Laekvere rahvamaja keldrikorrusel algses projektiga kavandatud lasketiiru rekonstrueerimine on valdade 2017 a sõlmitud leppe alusel planeeritud tegevus.

2018 a (ehk siis peale leppe sõlmimist) muutis Riigikogu relvaseadust (RT I 09.03.2018, jõust 01.07.2018), ning relvaseaduse § 84 lg 3 sõnastati järgmiselt:

*(3) Lasketiiru või laskepaiga rajamiseks peab olema selle kohaliku omavalitsuse kirjalik nõusolek, kelle territooriumile see tahetakse rajada, ning Politsei- ja Piirivalveameti kirjalik nõusolek.*

Relvaseaduse muutmise seletuskiri selgitab, et seaduse muutuse eesmärk on tagada nii vastavus siseministri 25.märts 2002 määrusega nr 56 (Lasketiiru ja laskepaiga ning laskevõsitluse ja treeninglaskimise ohutusnõuded) kehtestatud nõuetele kui ka üldisemalt ümbruskonnas elavate ja tegutsevate isikute turvalisus.

Politsei-ja Piirivalveameti nõusoleku taotlemine (koos teiste asjassepuutuvate riigiasutustega) toimub läbi riikliku ehitisregistri, ehitusloa menetluse raames. PPA ja Siseministeerium on taotluse tagastanud puuduva dokumendi- kohaliku omavalitsuse nõusoleku- lisamiseks.

Pöördume vallavolikogu poole arvamuse küsimisega, kuna lasketiirude rajamine/rekonstrueerimine ei ole pidev, rutiine ja sagedasti korduv protsess, rekonstrueerida kavandatav lasketiir ning sellega seonduv tulirelvade käitlemine hakkab toimuma samas hoones, kus toimub noorte, kultuuri- ja seltsitegevus.

Vallavalitsus palub volikogu arvamust, millega arvestatakse relvaseaduse § 84 lg 3 tuleneva nõutava kohaliku omavalitsuse nõusoleku otsuse tegemisel.

Lugupidamisega

Rauno Võrno

Vallavanem

Koostaja: Erik Keskküla - ehitusnõunik